Пожар пламна в сметище край Хасково. Екипи на огнеборците се стараят да ограничат огъня и да спасят близките земеделски масиви, засяти със слънчоглед. Снимка: БТА

По нареждане на община Пловдив бяха свалени знаменцата, превърнали се в емблема на Капана. Снимка: БГНЕС

Строителните дейности на новия зоопарк в Пловдив са към приключване, очаква се да отвори в началото на есента. Снимка: БГНЕС

ЯК „Кап. Георги Георгиев – Порт Варна” за 41 път е организатор на регата „ПОРТ ВАРНА” 2016. След оспорваните гонки в клас „Конрад 25” през изминалия уикенд, РЕГАТА „ПОРТ ВАРНА” 2016 предоставя арена за реванш на екипажите. В допълнение, яхтите в клас Свободен ще премерят сили в „морски гонки” до поворотен и самолетен буй. За радост на всички жители и гости на Варна, яхтите ще финишират пред плажната ивица. Снимка: БУЛФОТО

Шестдесет и шест новоназначени военнослужещи (сред които 16 жени), приети на служба във военните формирования на Втора Тунджанска механизирана бригада в гарнизон Стара Загора положиха военна клетва. Снимка: БТА

На много места жътвата на зърнените култури във варненско приключи и стопаните започнаха прибирането на балите със слама, за да започне подготовката на почвата за засаждане на есенниците. Снимка: БГНЕС

Троянският манастир получи като дар Котленски килим на 200 години. Килимът, който е отлично запазен, е ръчна изработка от памук и вълна, с характерните за котленските килими орнаменти. Произведен е през XVIII век в Котел по поръчка за кметството в София, разказа историята на килима дарителят Ваньо Дончев от Велико Търново. Ваньо Дончев подари на манастира и на епископ Сионий книжката „Българските манастири” с автор Милю Попов, издадена през 1914 г., която е антикварна рядкост. Снимка: БТА